钦定古今图书集成/明伦汇编/闺媛典/第289卷 > 皇清二十二 > 李之祯妻黄氏
## 钦定古今图书集成/明伦汇编/闺媛典/第289卷 > 皇清二十二 > 李之祯妻黄氏

按《光泽县志》：黄氏，诸生黄尚聘女，李之祯妻。祯死，氏年二十二，子奇年八岁，连遭荒乱，顾惜无人，茹草啖糠，苟延一息。或劝之嫁，辞曰：“妇人之道，从一而终，若非此子，已随亡人地下久矣。” 己丑兵乱破县，奇为众兵所执，氏闻之，号泣欲死。及闻奇所在，哀恳里老代为赎还，遂得保全。奇早为诸生。